Cuneiform Tablet Kt 94/k 1164 (AKT 6a 139)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-šùr-ma a-na i-dí-a-bi-im en-na-nim i-na-aḫ-DINGIR ma-ma-ḫi-ir en-um-a-šùr ù a-lá-ḫi-im qí-bi-ma a-šu-mì ša en-num-be-lim <big_gap> KÙ.BABBAR bi-it-qá-at AN.NA-ki-a ù TÚG.ḪI-tí-a KÙ.BABBAR <big_gap> a-na a-lim{ki} lá tù-šé-ba-lá-ni-ma li-bi lá i-ma-ra-aṣ ṭup-pá-am ša ku-nu-ki-šu da-na-am <big_gap> šu-ma en-na-num a-šùr-iš-tí-kál ù ḫa-na-a AN.NA ù TÚG.ḪI-tí-a a ma-lá tí-ir-tí-a il₅-qé-ú KÙ.BABBAR me-eḫ-ra-tim lu-šé-bi₄-lu-nim li-il₅-qé me lu ni a-na en-na-nim qí-bi-ma lu 40 ma-na AN.NA ù ku-ta-ni SIG₅ <gap> iš-tí É.GAL-li-im <gap> a-na ḫa-tim <gap> <gap>-um <big_gap> iš-tí <big_gap> ITU.2 KAM ù ITU.3.KAM a šu-mì-kà a-na-dí-ma KÙ.BABBAR 10 ma-na ep-ša-ma ḫa-ra-nam a-na ṣú-ḫa-ri-a dí-in-ma KÙ.BABBAR 10 ma-na a-ni-ša-am ša-ak-ší-dam ù i-a-tí ḫa-ra-nam dí-nam-ma ù a-na-ku i-na e-lá-i-a ku-a-tí ḫa-ra-nam lá-dí-na-kum ù ma-lá i-na pá-ni-tim ḫa-ra-nam a-dí-na-ku-ni li-ba-kà-ma i-de₈ a-ḫi a-ta a-na u₄-mu-ú e-ṭá-ri-im eṭ-ra-ni mì-šu ša a-lá-ḫu-um pa-zu-ur-tí i-na ḫa-ḫi-im e-zi-bu ḫa-ra-an sú-ki-nim pá-zu-ur-tí lu-šé-ri-bu-ma TÚG.ḪI-tù-a a-na KÙ.BABBAR li-tù-ru a ší-a-tí a-lu-wa aṭ-ru-dam TÚG.ḪI.A a-na da-tí-a dí-na-ma ṭup-pu-šu lu-up-ta a-šar KÙ.BABBAR 1 GÍN a-ḫu-um ù eb-ru-um a-ḫu-tám iš-tí-a i-ip-šu-ni iš-tí ša-áp-tí-šu-ni pá-zu-ur-tí šé-ru-ba-am lá i-le-e-ú mì-ma lu-qú-tí-a ù sá-ap-tí-a za-ki-a-ma ḫa-ra-nam dí-na-nim a ší-a-tí a-lu-wa aṭ-ru-dam